อุบาสิการัญจวน ถึงแก่กรรม ด้วยโรคชรา สิริอายุรวม 94 ปี 
เครดิตภาพจาก: คุณสมคิด ชัยจิตวนิช,ศ.อุบาสิกาคุณรัญจวน อินทรกำแหง ศิษย์ท่านอาจารย์ พุทธทาส อินทปัญญา ถึงแก่กรรมด้วยโรคชรา ที่ รพ.ศิริราช เมื่อช่วงบ่าย 3 สิริอายุรวม 94 ปี,วันนี้ (2 พ.ค.59) ผู้สื่อข่าวรายงานว่า เมื่อเวลา 15.20 น. ที่ผ่านมา ศาสตราจารย์ อุบาสิกาคุณรัญจวน อินทรกำแหง วิปัสสนาจารย์  ศิษย์ท่านอาจารย์พุทธทาส อินทปัญญา และ พระโพธิญาณเถร (หลวงพ่อชา) ได้ถึงแก่กรรมด้วยโรคชราที่โรงพยาบาลศิริราช สิริอายุรวม 94 ปี 11 เดือน 2 วัน  , ,โดยพิธีอาบน้ำศพ จะมีขึ้นในวันที่ 3 พฤษภาคมนี้ กำหนดสวดพระอภิธรรมในเวลา 19.00 น. วันที่ 3, 4 และ 6 พฤษภาคม และพิธีพระราชทานเพลิงศพวันที่ 7 พฤษภาคม เวลา 14.00 น. ณ ศาลาบำเพ็ญกุศล (เมรุ) วัดสระเกศราชวรมหาวิหาร , ,ทั้งนี้ ศาสตราจารย์อุบาสิกาคุณรัญจวน จบการศึกษาระดับปริญญาโท จาก Florida State University ในชีวิตฆราวาส ศาสตราจารย์อุบาสิกาคุณรัญจวน เป็นอาจารย์มีผลงานทางวิชาการหลากหลาย โดยเฉพาะงานเขียนเป็นจำนวนมาก ได้เคยดำรงตำแหน่งนายกสมาคมห้องสมุดแห่งประเทศไทย กรรมการสมาคมสตรีอุดมศึกษาแห่งประเทศไทย ประธานกรรมการศูนย์ความเข้าใจอันดีระหว่างชาติ ประธานสภาคณาจารย์มหาวิทยาลัยรามคำแหง และอื่นๆ , ,ศาสตราจารย์อุบาสิกาคุณรัญจวน ได้รับพระราชทานเครื่องราชอิสริยาภรณ์ตติยจุลจอมเกล้าในปี พ.ศ. 2512 เป็นคนแรกที่ได้รับรางวัลการส่งเสริมการศึกษาเพื่อสันติภาพ พระธรรมปิฎก (ป.อ.ปยุตโต) รางวัล Outstanding Woman in Buddhism ในวาระวันสตรีสากลโลก จากองค์การสหประชาชาติ ท่านพำนักปฏิบัติธรรม อยู่ ณ วัดหนองป่าไผ่ ตำบลดงมะไฟ จังหวัดสกลนคร และเข้ารับการรักษาตัวที่โรงพยาบาลศิริราช เมื่อวันที่ 19 เมษายนที่ผ่านมา จนกระทั่งถึงแก่กรรม.
ศ.อุบาสิกาคุณรัญจวน อินทรกำแหง ศิษย์ท่านอาจารย์ พุทธทาส อินทปัญญา ถึงแก่กรรมด้วยโรคชรา ที่รพ.ศิริราช เมื่อช่วงบ่าย 3 สิริอายุรวม 94 ปี
อุบาสิการัญจวน,อุบาสิกาคุณรัญจวน,อินทรกำแหง,วิปัสสนาจารย์,ถึงแก่กรรม,โรคชรา,เสียชีวิต,ศิษย์ท่านพุทธทาส,ศิษย์หลวงพ่อชา,สวดพระอภิธรรม อุบาสิการัญจวน,ข่าว,ไทยรัฐออนไลน์,ข่าวทั่วไทย